Document ID: /roh_data/filtered/fineweb-2-filterrobots_roh.jsonl.gz/4594

Puntrais cun las duas chasas da tgira a Mustér e Sedrun ha fatg ina svieuta da rodund 7,5 milliuns francs. Sco Puntreis communitgescha, sajan cun prest 5,5 milliuns francs ils custs da persunal, il pli grond post da custs. Tant la chasa da tgira a Mustér sco la Tgèsa s. Vigeli a Sedrun sajan stadas occupadas fitg bain l’onn passà.
L’onn 2015 saja stà l’emprim onn da manaschi cumplain cun las duas chasas a Mustér e Sedrun. Uschia hajan las structuras da manaschi pudì crescher e fitgar pè, scriva Puntreis vinavant. Cun l’entschatta october ha il nov maina fatschentà Diego Deplazes surprendì ses post cun in pensum da 50%. Davent da l’entschatta da l’onn maina el en plazza cumplaina las duas chasas da tgira. En il cussegl d’administraziun da Puntreis Center da sanadad SA, hai dà ina midada. Peter Hüssy da Sedrun remplazza Karin Bär da Rueras.